Clairewood | Reviews
4.6 out of 5from 37 reviews for Clairewood
Marike S - Sep 2021
Ons het net een nag oorgebly, maar wens ons kon langer bly. Daar was so baie wat ons nog wou doen bv die wandelpadjies, swem en piekniek hou op hul netjiese grasperk.
'n Plek waar jou siel kan rus.
Clairewood bied 'n eksklusiewe wegbreekgeleentheid in die mooie Wildernis. Die gronde is prentjiemooi, lowergroen en baie stil. Die detail in die wooneenheid is besonders. Dit voel tuis en gemaklik. Als is skoon en baie netjies. Die buitestoep en braai sorg vir lekker kuier en binne sorg die kaggel vir die kuiers op koue aande. Daar is DStv, WiFi en selfs elektriese komberse. Die kombuis is goed ingerig en daar is ook backup elektrisiteit. Die gasvryheid wat ons gekry het was wonderlik en verfrissend en word diep waardeer. Ons sien uit om weer hier te bly!
Andrea D - May 2021
Wat 'n onvergeetlike kuiertjie! Net te kort! 'n Stukkie paradys.
Ons kuiertjie by Clairewood het ons wildste verwagtinge oortref. Ons sal beslis weer gaan kuier, die keer bietjie langer!
Mooi, stil, skoon, goeie diens.
Ons het baie lekker gekuier. Dis baie mooi by Clairewood.
James A - Nov 2018
Kan Clairewood aanbeveel.
Renate V - Aug 2018
Heerlike verblyf, perfek vir voor-en laerskoolkinders of sommer net terugsit en ontspan.
Die verblyf was pragtig en netjies, Gerrit het ons vriendelik ontvang en meer as behulpsaam gewees. Dankie vir 'n heerlike paar dae weg saam met die gesin!
Landseer C - May 2018
Quiet and breathtaking views with beautiful scenery.
We were living in the apartment. Unit is neat and reasonably equipped. Cabin with outdoor braai drum and wood is definitely something for the summer months. In winter it could get a little cold, as there is no fireplace in the unit. Children kept themselves busy with the pool, friendly dogs, big lawns and the small playground. The 4 wooden deck outlook points bring a unique dimension to the estate.
Rustig en asemrowende uitsigte met 'n beeldskone landskap.
Ons was woonagtig in the "apartment". Eenheid is netjies en redelik toegerus. Onderdakstoep met buitebraai-drom en hout by die stappels is definitief iets vir die someraande. In die winter mag dit dalk net 'n bietjie koud word, om rede daar geen kaggel binne die eenheid is nie. Kinders het hulself besig gehou met die swembad, vriendelike honde, groot grasperke en die klein speelpark. Die 4 houtdek-uitkykpunte bring 'n besonderse dimensie tot die landgoed.
Lida-marie S - Apr 2018
Sal vir seker weer kom!
Die kamers en huisies is pragtig ingerig, die braaiboks vir buite met lekker baie hout was wonderlik. Die kamers is mooi, elkeen met en suite, wat wonderlike was vir ons. Ons was drie grootmense en drie kinders en ons het dit baie geniet. Die swemarea is pragtig en die staproetes sprokiesmooi.
Jeanine L - Mar 2018
Dit was regtig baie lekker en die plek is verskriklik mooi.
Natuur is mooi, mal oor die plek, sal weer gaan.
Ons is baie bly julle het 'n wonderlike tydjie gehad by Clairewood Metanoia en dat ons voldoen het aan jul verwagtinge.
Baie dankie vir jul mooie boodskap.
Gerrit en Sylvia
Dit was aangenaam. Veilig omgewing.
Leone M - Dec 2017
Nie so spoggerig as verwag nie.
Die ligging van Clairewood is onverbeterlik en die voëlgesang en paddatjies in die aand was 'n vreugde. Ongelukkig lyk dit asof Calirewood nie die nodige aandag van die eienaars kry om die huise in puik kondisie te hou nie. Ons was in Eagle Owl waar die sitkamermeubels slonsig en ongemaklik was. In die kombuis het die yskas ongemaklik geraas totdat ons 'n broodbord onder die ding ingestoot het. Die oond se skakelaar was stukkend, maar gelukkig kon my anderhelfte dit regmaak. In die badkamer was die stort se drein verstop, nie baie skoon nie en verf was besig om af te val. Die vloei van water uit die stort was uitstekend, maar die stort vir die bad was net 'n pyp, geen kop in sig nie. Die bed in die hoofslaapkamer was 'n heerlike groot super king-size maar ons moes baklei met 'n winter-duvet in die hitte van die somer wat niks groter was as die bed self nie en die beloofde 'percale linen' was eintlik ou, uitgewasde katoen wat beter dae gesien het. Kussings vir die harde houtstoele buite sou baie lekker gewees het. Vuurmaakhout vir die braai was daar en reg om gebruik te word en die staff was baie vriendelik. Teen R2000 per dag vir twee mense het ons meer luuks verwag.
Clairewood Metanoia is die afgelope 2 jaar heeltemal opgeknap en ons glo jy sal dit so so geniet wanneer jy weer kom.
Jos R - Nov 2017
Fantastiese ligging en verblyf.
Ons laaste verblyf na 'n reis deur die tuinroete saam met familie. Beslis een van die beste. Net spyt one kon nie nog 'n nag oorbly nie.
Tanya E - Nov 2017
Ons het net een aand oorgeslaap maar sal beslis weer eendag gaan. Baie netjies en skoon. Die natuur om jou is baie mooi, als is net so rustig daar. Voel soos een met die natuur. Ek sal net graag as ons weer gaan dalk soos 'n waaier in die huisie hê, kan nogal warm raak. Die TV se sein was ok, nie wat wonders nie het, heeltyd vlokkies gegooi op al die kanale.
Baie dankie vir jou terugvoer. Die TV sein is herstel en alles is nou 100%.
Sien uit na jou volgende besoek en ons hoop die kuier sal nog beter wees.
Franciske M - Sep 2017
Die omgewing is werklik pragtig en ons het heerlik gerus in die stilte van die natuur.
Clairewood het ons beste verwagtinge oortref. Die omgewing is asemrowend en die akkommodasie so netjies. Die wyd uitgestrekte netjies gesnyde grasperke en goed versorgde tuin het 'n mens laat wonder hoe dit moontlik is om alles so goed in stand te hou. Die eienaar, Gerrit, het ons persoonlik kom welkom heet. Die swembad is silwerskoon, ongelukkig het ons bewolkte weer gehad, maar tog 'n rukkie geswem. Ons het so bietjie gesoek om die werklike staproete na die Silwerrivier te kry maar dit was n belewenis. Neem net water saam, tekkies vir gladde steiltes en 'n mate van fiksheid sou ek hiervoor aanbeveel. Ons het lekker tennis gespeel. Net 'n nota: ouers met jong kinders moet asb. hul kinders goed op pas aangesien van die houtdekke wat asemrowende uitsigte lewer, baie hoog is. Moontlik kan die eienaar net 'n waarskuwing hieroor insluit vir voornemende gaste wanneer aanwysings gestuur word. (dit word dalk reeds gedoen).
Loraine S - May 2017
Absolutely amazing cleanliness and so much comfort.
Clairewood is the only place I've slept better than in my own home. The scenic beauty is sublime, the accommodation first class and everything tasteful and exquisite.
Absoluut verruklike skoonheid en soveel gemak.
Clairewood is die enigste plek waar ek lekkerder geslaap het as by my eie huis. Die natuurskoon is subliem, die verblyf eerste klas en alles is smaakvol en keurig.
Charmaine L - Jan 2017
Beautiful environment and lovely units.
Pragtige omgewing en lieflike wooneenhede.
Het Clairewood verblyf baie geniet!
Estian C - Sep 2016
Excellent location for a visit to the Southern Cape.
Uitstekende ligging vir besoeke aan die Suid-Kaap.
Maartin O - Mar 2016
Clairewood baat by pragtige natuurskoon en die rustigheid is net wat mens nodig het om 'n paar dae te ontspan. Daar is egter 'n paar haakplekke. Eerstens is daar nie voldoende braaifasiliteite en hout nie. Vir 'n selfsorgvakansie is dit nogal belangrik. Daar is ook nie voldoende beligting onder die lapa by die swembad nie en die dek rondom die swembad kort aandag. Dit voel asof die plek stadig besig is om agteruit te gaan. Tweedens het ons chalet nie die volledige pakket DStv gehad soos dit adverteer word nie en ook nie 'n koninggrootte-bed nie, maar eerder 'n dubbelbed. Derdens is dit aangenaam om die vriendelike en gehoorsame troeteldiere op die perseel te hê, maar dit lyk tog asof hul ietwat verwaarloos en honger is. Die een hond het baie siek gelyk. Of die diere voldoende aandag kry en goed versorg word kan mens nie sê nie, maar dit is nogtans ontstellend vir diereliefhebbers om dit waar te neem. Om af te sluit, Clairewood het die potensiaal om 'n baie aangename plek te wees en ek glo die bestuur is in staat om die standaarde te verhoog.
Heerlik gebly. Netjies, met alles wat 'n mens nodig het. Eienaars baie gasvry en behulpsaam. Die oond neem net baie lank om warm te word en die badkamerligte was onvoorspelbaar.
Yvonne F - May 2015
Was vir langnaweek saam met 2 klein kinders en eggenoot sowel as ouma en oupa by Clairwood en almal was hoogs tevrede.
Dit het ons hoogste verwagting oortref en ons sal dit definitief aanbeveel en sal beslis weer kom.
Maruis V - Feb 2015
Heerlike rustige plek waar jy kan stap op die landgoed.
Ons het heerlik gebly en dit was rustig gewees ... bedag net te na aan swembad so jy hoor al die gebaljaar by die swembad ... elektrisiteit bietjie van 'n probleem en dit is net te ver uit die dorp om soontoe te stap of langs die see. Pragtige wandelpaaie op die landgoed. Baie vriendelike en hulpvaardige Sylvia ... sy is so oulik ... wil haar sommer aanneem!
Adele V - Dec 2014
Baie netjiese plekkie! Rustig!
Reinhard H - Oct 2014
Baie mooi drieslaapkamer eenheid met alles wat nodig is vir 'n lekke verblyf.
Die tuine word werklik mooi in stand gehou en ons sou graag elke oggend in so omgewing wou wakker word. Die wandelpaaie met die mooiste dekke wat met soveel sorg gebou is was werklik die moeite werd om te besoek. Nogmaals baie dankie vir heerlike naweek.
Rozanne V - Jul 2014
Ons het die pragtige kamer en natuurskoon BAIE geniet.
Clairewood is op 'n asemrowende plek geleë en die kamers is pragtig en netjies. Als wat jy nodig het vir asemskep en herlaai, is hier. Maak net seker dat jy die korrekte kontakbesonderhede het van Sylvia, anders kan jy moontlik sukkel om by die hek in te kom met die aankomslag. Ons het die stap af na die rivier ook so geniet. Weereens baie dankie!
Amanda V - Jul 2014
Pragtig, luuks en baie spasie in 'n baie mooi omgewing!
'n Pragtige plek met uitstekende diens!
Ben L - Jul 2014
Dit is 'n lekker plek waar die stilte en donker jou oorval in die nag.
As gesin het ons Clairewood verskriklik geniet. Ons sal volgende keer graag in die somer wil gaan kuier sodat die kinders die swembad ten volle kan geniet. Kan dit regtig aanbeveel!
Wilhelm K - May 2014
Lona M - Apr 2014
'n Pragtige omgewing in die woud!
Pragtige omgewing in die woud, 'n hanetree van goeie restaurante in Wilderness, en lieflike skoon en mooi verblyf eenhede met klein kombuisies en braaiplek as jy sou wou. Ons het net oorgebly vir 'n aand, maar dit was te kort - bly twee of meer aande en verken al die staproetes op die Clairewood landgoed self. Hoogs aan te beveel!
Very easy to book in, accommodation very comfortable, will visit again. Very relaxing.
Tania S - Feb 2014
'n Wonderlike ontsnap van die stadslewe en die swembad was 'n welkome lafenis in die hitte! Heerlik. Wanneer gaan ons weer?
Tinus D - Feb 2014
Akkommodasie en ligging is puik. Baie om te sien en te doen in die omgewing.
Verblyf is van uitstaande gehalte in 'n prentjiemooi omgewing. Kan doen met waaiers in die huis en diefwering voor vensters om bobbejane uit te hou, anders moet alle vensters toegehou word, wat nogal bietjie ongemaklik kan raak in warmer maande.
Vusi M - Feb 2014
A perfect honeymoon getaway.
Really enjoyed the walk in the forest down to the river with Zorro and George.its an amazing place that is serene and quiet. The view of the mountains is spectacular as is the high treetop walk ways. You get to experience nature in the woods and also get to experience the sandy shores which are 5km away from Clairewood. It's a perfect getaway with a spouse. The location is convenient, shops, restaurants, Garden Route Mall, doctor and other attractions are just around the corner. The staff is very friendly and helpful. All in all it is an awesome place.
Leanie M - Jan 2014
Ek was baie beïndruk met alles: die kamers, die groot grasperke met die swembad naby, die chalets wat privaat is, die kindervriendelike honde ... alles was net wonderlik!
Ronelle K - Jan 2014
Ek en my man het die verblyf en vriendelikheid so waardeer.
Ons het die rus tydjie so nodig gehad. Dit is pragtig en netjies. Mal oor die grasperke en die swembad/lapa. Baie dankie vir die wonderlike geleentheid wat ons kon he om daar te bly vir 2 weke. Ons sien julle beslis weer.
Arno H - Aug 2013
'n Jammerte dat daar nie skoonmaakdienste oor 'n naweek is nie.
Die plek was baie netjies en skoon.
Jeanette L - Apr 2013
Baie mooi natuurskoon, en lieflike huisie.
Clairewood is pragtig met wonderlike natuurskoon. Die huisie is lekker ruim en baie netjies. Ongelukkig het die weer nie saam gespeel nie, want ek sou graag op die staproetes wou gaan.
https://travelground.imgix.net/AAEAAQAAAAAAAAAAAAAAJGQxYTY3YTBmLWU2OGItNDYyNi1hY2U0LTExZjE3YWMxZjJmYQ?w=1440&h=960&fit=crop&auto=enhance,format,compress&q=80 From R2 500 per night(sleeps 4) 37 5 1 5 Silver River Street Wilderness Heights 6560 Western Cape 0860 022 102 14:00-17:00 10:00 -33.969421171374 22.560575008392